open-index/open-wikipedia-markdown huggingface dataset:
அனேகாவா அணை

**அனேகாவா அணை**  (*Anegawa Dam*) சப்பான் நாட்டின் சிகா மாகாணத்தில் அமைந்துள்ளது. புவியீர்ப்பு வகை அணையாக 80.5 மீட்டர் உயரமும் 225 மீட்டர் நீளமும் கொண்டதாக இது கட்டப்பட்டுள்ளது. முக்கியமாக மின் உற்பத்திக்காகவும் வெள்ளத்தைக் கட்டுப்படுத்தவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 28.3 சதுர கிலோ மீட்டர்களாகும். அணை நிரம்பியிருக்கும்போது  இதன் பரப்பளவு சுமார் 33 எக்டேர்களாகும். 7600 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1977 ஆம் ஆண்டு தொடங்கி 2002 ஆம் ஆண்டு கட்டி முடிக்கப்பட்டது.

## மேற்கோள்கள்

பகுப்பு:சப்பானில் உள்ள அணைகள்
இகேகாரா அணை

**இகேகாரா அணை** (*Ikehara Dam*) சப்பான் நாட்டின் நாரா மாகாணத்தில் அமைந்துள்ளது. வளைவு வகை அணையாக 111 மீட்டர் உயரமும் 460 மீட்டர் நீளமும் கொண்டதாக இது கட்டப்பட்டுள்ளது. முக்கியமாக மின் உற்பத்திக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 300 சதுர கிலோமீட்டர்களாகும். அணை நிரம்பியிருக்கும்போது  இதன் பரப்பளவு சுமார் 843 எக்டேர்களாகும். 338373 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1962 ஆம் ஆண்டு தொடங்கி 1964 ஆம் ஆண்டு கட்டி முடிக்கப்பட்டது.

## மேற்கோள்கள்

பகுப்பு:சப்பானில் உள்ள அணைகள்
தில்லி பாசறை மன்றம்

**தில்லி பாசறை மன்றக் குழு** (**Delhi Cantonment board **) தில்லியில் உள்ள இராணுவப் பாசறையில் குடியிருப்பாளர்களுக்கான உள்ளாட்சி மன்றம் ஆகும். இது 1914-ஆம் ஆண்டில் நிறுவப்பட்டது.  2011-ஆம் ஆண்டின் மக்கள் தொகை கணக்கெடுப்பின்படி, இதன் மக்கள் தொகை 1,10,351 ஆகும்.
தில்லி பாசறை தொடருந்து நிலையம் இப்பகுதியில் செயல்படுகிறது. 
2006-ஆம் ஆண்டின் இந்தியப் பாசறைச் சட்டத்தின் கீழ பாசறை மன்றக் குழுக்கள் நிர்வகிக்கப்படுகிறது.இப்பாசறை மன்றத் தேர்தல் மற்றும் நிர்வாகம் உள்ளாட்சி அமைப்பின் படி இயங்கினாலும், பாசறை நில உரிமைகள் பொறுத்த வரையில் இந்தியப் பாதுகாப்பு  அமைச்சகத்தின் கீழ் உள்ள இராணுவ நிலங்களை பராமரிக்கும் தலைமை இயக்குநரால் நிர்வகிப்படுகிறது.
தேசிய தலைநகர் வலயத்தின் பிற நான்கு உள்ளாட்சி அமைப்புகள் புதுதில்லி மாநகராட்சி, தெற்கு தில்லி மாநகராட்சி, வடக்கு தில்லி மாநகராட்சி மற்றும் கிழக்கு தில்லி மாநகராட்சி  ஆகும்.

## மேற்கோள்கள்

பகுப்பு:தில்லி
இச்சினோகி அணை

**இச்சினோகி அணை** (*Ichinoki Dam*) சப்பான் நாட்டின் நாரா மாகாணத்தில் அமைந்துள்ளது. கற்காரை ஈர்ப்பு வகை அணையாக இது கட்டப்பட்டுள்ளது. வேளாண்மைத் தொழிலுக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 6.9 சதுர கிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 14 எக்டேர்களாகும். 1570 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1974 ஆம் ஆண்டு தொடங்கப்பட்டு 1995 ஆம் ஆண்டு நிறைவடைந்தது.
## மேற்கோள்கள்

பகுப்பு:சப்பானில் உள்ள அணைகள்
வடக்கு தில்லி மாநகராட்சி

**வடக்கு தில்லி மாநகராட்சி** (**North Delhi Municipal Corporation** (NDMC) தில்லியின் ஐந்து உள்ளாட்சி அமைப்புகளில் ஒன்றாகும். இது வடக்கு தில்லி மாவட்டத்தின் நிர்வாகத் தலைமையிடம் ஆகும். 13 சனவரி 2012 அன்று நிர்வாக வசதிக்காக தில்லி மாநகராட்சியை மூன்று மாநகராட்சிகளாகப் பிரித்த போது உருவான வடக்கு தில்லி மாநகராட்சி, 605 சதுர கிலோ மீட்டர் பரப்பளவும், 104 வார்டுகளும், 6 மண்டலங்களும் கொண்டது.

தேசிய தலைநகர் வலயத்தின் பிற நான்கு உள்ளாட்சி அமைப்புகள் புதுதில்லி மாநகராட்சி, தெற்கு தில்லி மாநகராட்சி, கிழக்கு தில்லி மாநகராட்சி மற்றும் தில்லி பாசறை மன்றம் ஆகும்.
## மாநகராட்சியின் வரவு-செலவு திட்டம்

## இதனையும் காண்க
* தெற்கு தில்லி மாநகராட்சி
* கிழக்கு தில்லி மாநகராட்சி
* புது தில்லி மாநகராட்சி மன்றம்
* தில்லி மாநகராட்சி
## மேற்கோள்கள்

பகுப்பு:வடக்கு தில்லி மாவட்டம்
பகுப்பு:தில்லி
பகுப்பு:இந்திய மாநகராட்சிகள்
இராகோபா அணை

**இராகோபா அணை** (*Hirakoba Dam*) சப்பான் நாட்டின் சாகா மாகாணத்தில் அமைந்துள்ளது.  இது கற்காரை புவியீர்ப்பு வகையில் கட்டப்பட்ட ஓர் அணையாகும். 29.5 மீட்டர் உயரமும் 117 மீட்டர் நீளமும் கொண்டதாக அணை கட்டப்பட்டுள்ளது. வெள்ள நீரைக் கட்டுபடுத்தவும் நீர் விநியோக நோக்கத்திற்காகவும் அணை பயன்படுத்தப்படுகிறது. அணையின் நீர்ப்பிடிப்பு பகுதி 2.2 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 10 எக்டேர். 1080 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1972 ஆம் ஆண்டு தொடங்கப்பட்டு 1983 ஆம் ஆண்டு நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
இமேகோ-ஐக்கு அணை

**இமாகோ-இக்கே அணை**  (*Imago-ike Dam*) சப்பான் நாட்டின் சிகா மாகாணத்தில் அமைந்துள்ளது. மண் மற்றும் மண் சார்ந்த பொருள்களால் 18.4 மீட்டர் உயரமும் 110 மீட்டர் நீளமும் கொண்டதாக இது கட்டப்பட்டுள்ளது. முக்கியமாக நீர்ப்பாசன நோக்கத்துக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 0.9 சதுரகிலோ மீட்டர்களாகும். அணை நிரம்பியிருக்கும்போது  இதன் பரப்பளவு சுமார் 1 எக்டேராகும். 110 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1964 ஆம் ஆண்டு கட்டி முடிக்கப்பட்டது.
## மேற்கோள்கள்

பகுப்பு:சப்பானில் உள்ள அணைகள்
இயகாசு அணை

**இயகாசு அணை** (*Yahazu Dam*) சப்பான் நாட்டின் சாகா மாகாணத்தில் அமைந்துள்ள ஒரு புவியீர்ப்பு அணை ஆகும்.  இது 32.5 மீட்டர் உயரமும் 199 மீட்டர் நீளமும் கொண்டதாக  கட்டப்பட்டுள்ளது. நீர்ப்பாசனத்திற்காகவும் தண்ணீர் விநியோகத்திற்காகவும் அணை பயன்படுகிறது. அணையின் நீர்ப்பிடிப்பு பகுதி 2.1 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 13 எக்டேர் பரப்பளவைக் கொண்டுள்ளது. 1390 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1981 ஆம் ஆண்டு தொடங்கப்பட்டு 1993 ஆம் ஆண்டு நிறைவடைந்தது.
## மேற்கோள்கள்

பகுப்பு:சப்பானில் உள்ள அணைகள்
இயோகோடேக்கு அணை

**இயோகோடாக்கே அணை** (*Yokotake Dam*) சப்பான் நாட்டின் சாகா மாகாணத்தில் அமைந்துள்ள ஒரு புவியீர்ப்பு அணை ஆகும். 57 கிலோமீட்டர் உயரமும் 249 மீட்டர் நீளமும் கொண்டதாக அணை கட்டப்பட்டுள்ளது. இயோகோடாக்கே அணை வெள்ளத்தைக் கட்டுப்படுத்த பயன்படுகிறது. அணையின் நீர்ப்பிடிப்பு பகுதி 8.3 சதுர கிலோமீட்டர் ஆகும். அணை நிரம்பினால் சுமார் 23 எக்டேர் பரப்பளவைக் கொண்டுள்ளது. 4290 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1973 ஆம் ஆண்டு தொடங்கப்பட்டு 2001 ஆம் ஆண்டு நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
இரோசிபா-இக்கே அணை

**இரோசிபா-இக்கே அணை** (*Hiroshiba-ike Dam*) சப்பான் நாட்டின் நாரா மாகாணத்தில் அமைந்துள்ளது. மண் சார்ந்த பொருள்களால் கட்டப்பட்ட வகை அணையாக 18 மீட்டர் உயரமும் 41 மீட்டர் நீளமும் கொண்டதாக இது கட்டப்பட்டுள்ளது. வேளாண்மைத் தொழிலுக்காக இந்த அணை பயன்படுத்தப்படுகிறது. அணை நிரம்பியிருக்கும்போது  இதன் பரப்பளவு சுமார் ஒரு (1) எக்டேராகும். 16 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1939 ஆம் ஆண்டு நிறைவடைந்தது.
## மேற்கோள்கள்

பகுப்பு:சப்பானில் உள்ள அணைகள்
இவைகவா அணை

**இவைகாவா அணை** (*Iwaigawa Dam*) சப்பான் நாட்டின் நாரா மாகாணத்தில் அமைந்துள்ளது. கற்காரை ஈர்ப்பு வகை அணையாக 55 மீட்டர் உயரமும் 181 மீட்டர் நீளமும் கொண்டதாக இது கட்டப்பட்டுள்ளது. முக்கியமாக வெள்ளத் தடுப்பு நோக்கத்திற்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 3.3 சதுர கிலோமீட்டர்களாகும். அணை நிரம்பியிருக்கும்போது  இதன் பரப்பளவு சுமார் ஐந்து (5) எக்டேர்களாகும். 810 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1974 ஆம் ஆண்டு தொடங்கி 2008 ஆம் ஆண்டு கட்டி முடிக்கப்பட்டது.
## மேற்கோள்கள்

பகுப்பு:சப்பானில் உள்ள அணைகள்
இனோகாவா அணை

**இனோகாவா அணை**  (*Hinogawa Dam*) சப்பான் நாட்டின் சிகா மாகாணத்தில் அமைந்துள்ளது. பாறைகள் நிரப்பப்பட்டு கட்டப்பட்ட வகை அணையாக 25 மீட்டர் உயரமும் 105 மீட்டர் நீளமும் கொண்டதாக இது கட்டப்பட்டுள்ளது. முக்கியமாக வெள்ளத்தைக் கட்டுப்படுத்த இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 22.4 சதுர கிலோமீட்டர்களாகும். அணை நிரம்பியிருக்கும்போது  இதன் பரப்பளவு சுமார் 29 எக்டேர்களாகும். 1388 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1961 ஆம் ஆண்டு தொடங்கப்பட்டு 1965 ஆம் ஆண்டு கட்டி முடிக்கப்பட்டது.
## மேற்கோள்கள்

பகுப்பு:சப்பானில் உள்ள அணைகள்
உசிரோகவாச்சி அணை

**உசிரோகவாச்சி அணை** (*Ushirogawachi Dam*) சப்பான் நாட்டின் சாகா மாகாணத்தில் அமைந்துள்ளது.  இது பாறைகளை நிரப்பி கட்டப்பட்ட வகை அணையாகும். 42.2 மீட்டர் உயரமும் 250 மீட்டர் நீளமும் கொண்டதாக அணை கட்டப்பட்டுள்ளது. நீர்ப்பாசனத்தை நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 0.5 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 22 எக்டேர் பரப்பளவைக் கொண்டுள்ளது. 3754 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1972 ஆம் ஆண்டு தொடங்கப்பட்டு 1992 ஆம் ஆண்டு நிறைவடைந்தது.
## மேற்கோள்கள்

பகுப்பு:சப்பானில் உள்ள அணைகள்
தென்சான் அணை

**தென்சான் அணை** (*Tenzan Dam*) சப்பான் நாட்டின் சாகா மாகாணத்தில் அமைந்துள்ளது.  இது பாறைகளை நிரப்பி கட்டப்பட்ட வகை அணையாகும். 69 மீட்டர் உயரமும் 380 மீட்டர் நீளமும் கொண்டதாக அணை கட்டப்பட்டுள்ளது. மின் உற்பத்தியை நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 0.8 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 14 எக்டேர் பரப்பளவைக் கொண்டுள்ளது. 3270 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1978 ஆம் ஆண்டு தொடங்கப்பட்டு 1986 ஆம் ஆண்டு நிறைவடைந்தது.
## மேற்கோள்கள்

பகுப்பு:சப்பானில் உள்ள அணைகள்
சசகாரா தமைகே அணை

**சசகாரா தமெயிகே அணை** (*SasaharaTameike Dam*) சப்பான் நாட்டின் சாகா மாகாணத்தில் அமைந்துள்ளது. இது மண் மற்றும் மண்சார் பொருள்களைக் கொண்டு கட்டப்பட்ட வகை அணையாகும். 26.3 மீட்டர் உயரமும் 175 மீட்டர் நீளமும் கொண்டதாக அணை கட்டப்பட்டுள்ளது. நீர்ப்பாசனத்தை நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 6.2 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 1 எக்டேர் பரப்பளவாக இருக்கும். 118 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1970 ஆம் ஆண்டு நிறைவடைந்தது.
## மேற்கோள்கள்

பகுப்பு:சப்பானில் உள்ள அணைகள்
இரியூமன் அணை

**இரியூமோன் அணை** (*Ryumon Dam*) சப்பான் நாட்டின் சாகா மாகாணத்தில் அமைந்துள்ளது. இது கற்காரை புவியீர்ப்பு வகையாக கட்டப்பட்டிருக்கும் ஒருவகை அணையாகும். 42.2 மீட்டர் உயரமும் 150 மீட்டர் நீளமும் கொண்டதாக அணை கட்டப்பட்டுள்ளது. நீர்ப்பாசனத்தை நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 3.2 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 16 எக்டேர். 2350 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1968 ஆம் ஆண்டு தொடங்கப்பட்டு  1975 ஆம் ஆண்டு நிறைவடைந்தது.
## மேற்கோள்கள்

பகுப்பு:சப்பானில் உள்ள அணைகள்
எய்கஞ்சி அணை

**எய்கஞ்சி அணை**  (*Eiganji Dam*) சப்பான் நாட்டின் சிகா மாகாணத்தில் அமைந்துள்ளது. புவியீர்ப்பு வகை அணையாக 73.5 மீட்டர் உயரமும் 392 மீட்டர் நீளமும் கொண்டதாக இது கட்டப்பட்டுள்ளது. முக்கியமாக வெள்ளத்தைக் கட்டுப்படுத்தவும் மின் உற்பத்திக்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 131.5 சதுர கிலோமீட்டர்களாகும். அணை நிரம்பியிருக்கும்போது  இதன் பரப்பளவு சுமார் 98 எக்டேர்களாகும். 22741 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1952 ஆம் ஆண்டு தொடங்கப்பட்டு 1972 ஆம் ஆண்டு கட்டி முடிக்கப்பட்டது.
## மேற்கோள்கள்

பகுப்பு:சப்பானில் உள்ள அணைகள்
ஒகுசான் அணை

**ஒகுசான் அணை** (*Hokuzan Dam*) சப்பான் நாட்டின் சாகா மாகாணத்தில் அமைந்துள்ள ஒரு கற்காரை புவியீர்ப்பு வகை அணையாகும்.59.3 மீட்டர் உயரமும் 180 மீட்டர் நீளமும் கொண்டதாக அணை கட்டப்பட்டுள்ளது. வேளாண்மைக்காகவும், மின் உற்பத்திக்காகவும் ஒகுசான் அணை பயன்படுகிறது. அணையின் நீர்ப்பிடிப்பு பகுதி 54.6 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 200 எக்டேர் பரப்பளவைக் கொண்டுள்ளது. 22250 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1950 ஆம் ஆண்டு தொடங்கப்பட்டு 1956 ஆம் ஆண்டு நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
ஒக்டாகி அணை

**ஓடாகி அணை** (*Ohtaki Dam*) சப்பான் நாட்டின் நாரா மாகாணத்தில் அமைந்துள்ளது. கற்காரை ஈர்ப்பு வகை அணையாக இது கட்டப்பட்டுள்ளது. வேளாண்மைத் தொழிலுக்காகவும், வெள்ளக் கட்டுப்பாடு, நீர்பகிர்வு மற்றும் மின் உற்பத்திக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 258 சதுர கிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 251  எக்டேர்களாகும். 84000 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1962 ஆம் ஆண்டு தொடங்கப்பட்டு 2012 ஆம் ஆண்டு நிறைவடைந்தது.
## மேற்கோள்கள்

பகுப்பு:சப்பானில் உள்ள அணைகள்
ஒங்கோ தமைகே அணை

**ஒங்கோ தமெயிகே அணை** (*HongoTameike Dam*) சப்பான் நாட்டின் நாரா மாகாணத்தில் அமைந்துள்ளது. மண் சார்ந்த பொருள்கள் வகை அணையாக 23 மீட்டர் உயரமும் 138 மீட்டர் நீளமும் கொண்டதாக இது கட்டப்பட்டுள்ளது. முக்கியமாக வேளாண்மைத் தொழிலுக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 4.3 சதுர கிலோமீட்டர்களாகும். அணை நிரம்பியிருக்கும்போது  இதன் பரப்பளவு சுமார் 4 எக்டேர்களாகும். 512 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1935 ஆம் ஆண்டு நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
கசேயா அணை

**கசேயா அணை** (*Kazeya Dam*) சப்பான் நாட்டின் நாரா மாகாணத்தில் அமைந்துள்ளது. கற்காரை புவியீர்ப்பு வகை அணையாக 101 மீட்டர் உயரமும் 329.5 மீட்டர் நீளமும் கொண்டதாக இது கட்டப்பட்டுள்ளது. முக்கியமாக மின் உற்பத்தி நோக்கத்திற்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 553 சதுர கிலோமீட்டர்களாகும். அணை நிரம்பியிருக்கும்போது  இதன் பரப்பளவு சுமார் 446 எக்டேர்களாகும். 1,30,000 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1954 ஆம் ஆண்டு தொடங்கி 1960 ஆம் ஆண்டு கட்டி முடிக்கப்பட்டது.

## மேற்கோள்கள்

பகுப்பு:சப்பானில் உள்ள அணைகள்
கமிட்சு அணை

**கமிட்சு அணை** (*Kamitsu Dam*) சப்பான் நாட்டின் நாரா மாகாணத்தில் அமைந்துள்ளது. புவியீர்ப்பு வகை அணையாக 63.5 மீட்டர் உயரமும் 264 மீட்டர் நீளமும் கொண்டதாக இது கட்டப்பட்டுள்ளது. முக்கியமாக வேளாண்மைக்காகவும் நீர் விநியோகத்திற்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 18.9 சதுர கிலோ மீட்டர்களாகும். அணை நிரம்பியிருக்கும்போது  இதன் பரப்பளவு சுமார் 33 எக்டேர்களாகும். 5600 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1975 ஆம் ஆண்டு தொடங்கி 2000 ஆம் ஆண்டு கட்டி முடிக்கப்பட்டது.

## மேற்கோள்கள்

பகுப்பு:சப்பானில் உள்ள அணைகள்
சுகாவா அணை

**சுகாவா அணை** (*Sugawa Dam*) சப்பான் நாட்டின் நாரா மாகாணத்தில் அமைந்துள்ளது.வளைவு வகை அணையாக 31.5 மீட்டர் உயரமும் 107 மீட்டர் நீளமும் கொண்டதாக இது கட்டப்பட்டுள்ளது. முக்கியமாக நீர் விநியோகத்திற்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 124.2 சதுர கிலோ மீட்டர்களாகும். அணை நிரம்பியிருக்கும்போது  இதன் பரப்பளவு சுமார் 13 எக்டேர்களாகும். 797 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1959 ஆம் ஆண்டு தொடங்கி 1969 ஆம் ஆண்டு நிறைவடைந்தது.
## மேற்கோள்கள்

பகுப்பு:சப்பானில் உள்ள அணைகள்
தைதோகாவா அணை

**தைதோகாவா அணை**  (*Daidogawa Dam*) சப்பான் நாட்டின் சிகா மாகாணத்தில் அமைந்துள்ளது. புவியீர்ப்பு வகை அணையாக 67.5 மீட்டர் உயரமும் 200 மீட்டர் நீளமும் கொண்டதாக இது கட்டப்பட்டுள்ளது. முக்கியமாக வெள்ளத்தைக் கட்டுப்படுத்த இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 152 சதுர கிலோ மீட்டர்களாகும். அணை நிரம்பியிருக்கும்போது  இதன் பரப்பளவு சுமார் 120 எக்டேர்களாகும். 22100 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1978 ஆம் ஆண்டு கட்டி முடிக்கப்பட்டது.
## மேற்கோள்கள்

பகுப்பு:சப்பானில் உள்ள அணைகள்
பியூட்டாட்சுனோ அணை

**புட்டாட்சுனோ அணை** (*Futatsuno Dam*) சப்பான் நாட்டின் நாரா மாகாணத்தில் அமைந்துள்ளது. வளைவு வகை அணையாக இது கட்டப்பட்டுள்ளது. மின் உற்பத்திக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 801 சதுர கிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 230  எக்டேர்களாகும். 43000 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1959 ஆம் ஆண்டு தொடங்கப்பட்டு 1962 ஆம் ஆண்டு நிறைவடைந்தது.
## மேற்கோள்கள்

பகுப்பு:சப்பானில் உள்ள அணைகள்
இனோமின் அணை

**இனோமினே அணை**  (*Hinomine Dam*) சப்பான் நாட்டின் சாகா மாகாணத்தில் அமைந்துள்ளது. கற்காரை புவியீர்ப்பு வகை அணையாக 28.4 மீட்டர் உயரமும் 112 மீட்டர் நீளமும் கொண்டதாக இது கட்டப்பட்டுள்ளது. மின் உற்பத்திக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 0.4 சதுர கிலோமீட்டர்களாகும். அணை நிரம்பியிருக்கும்போது இதன் பரப்பளவு சுமார் 7 எக்டேர்களாகும். 460 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1982 ஆம் ஆண்டு தொடங்கப்பட்டு 2001 ஆம் ஆண்டு நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
நிரஞ்சனாபென் முகுல்பாய் கலார்த்தி

[alt=Woman receives award from president of India|வலது|thumb| கலார்த்தி [நாரி சக்தி விருது|நாரி சக்தி விருது பெற்றபோது, 2022]]
**நிரஞ்சனாபென் முகுல்பாய் கலார்த்தி** (*Niranjanaben Mukulbhai Kalarthi*) என்பவர் இந்தியாவின் குசராத்து மாநிலத்தினைச் சார்ந்த எழுத்தாளரும் கல்வியாளரும் ஆவார். இவருக்கு 2021ஆம் ஆண்டின் நாரி சக்தி விருது வழங்கப்பட்டது.

## தொழில்
முகுல்பாய் கலார்த்தி என்ற பெயரில் குசராத்தி மொழியில் இவர் எழுதி வருகின்றார். கலார்த்தி காந்தியைப் குறித்து *பா அனே பாபு* மற்றும் வல்லபாய் படேலைப் குறித்து *குஜராத்னா சிர்ச்சத்ரா சர்தார்* ஆகிய புத்தகங்களை எழுதியுள்ளார்.

கலார்த்தி பர்தோலியில் உள்ள சுவராஜ் ஆசிரமத்தின் நிர்வாகி மற்றும் பர்தோலி சத்தியாகிரகத்தில் கலந்துகொண்டவர் ஆவார். காந்தியின் படைப்புகளை வெளியிடும் நவஜீவன் அறக்கட்டளையின் அறங்காவலராகவும் உள்ளார். இவர் குசராத்தி மொழியை வளர்ச்சியினை ஊக்குவிக்கும் குழுக்களை நிறுவியுள்ளார். இதற்காக இவர் 2021ஆம் ஆண்டிற்கான நாரி சக்தி விருதினைப் பெற்றார். 1989-ல் தேசிய ஆசிரியர் விருதையும் பெற்றுள்ளார்.

## மேற்கோள்கள்

பகுப்பு:இந்தியப் பெண் எழுத்தாளர்கள்
பகுப்பு:நாரி சக்தி விருது பெற்றவர்கள்
நந்த கிசோர் குர்ஜார்

**நந்த கிசோர் குர்ஜார்** (*Nand Kishor Gurjar*) என்பவர் இந்திய அரசியல்வாதியும் உத்தரப்பிரதேச சட்டமன்ற உறுப்பினரும் ஆவார். இவர் 2017 முதல் உத்தரப்பிரதேசத்தின் காசியாபாத்தின் லோனி சட்டமன்ற உறுப்பினராக உள்ளார். பாரதிய ஜனதா கட்சியினைச் சார்ந்த நந்த கிசோர் குர்ஜார், 2017 தேர்தலில் இவர் பகுஜன் சமாஜ் கட்சி வேட்பாளர் ஜாகிர் அலி மற்றும் இராஷ்டிரிய லோக் தளம் வேட்பாளர் மதன் பயா ஆகியோரைத் தோற்கடித்தார். மீண்டும் 2022ஆம் ஆண்டு நடைபெற்ற லோனி சட்டமன்றத் தொகுதியில், உத்தரப்பிரதேச சட்டமன்றத் தேர்தலில் போட்டியிட்டு வெற்றிபெற்றுள்ளார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
கபில் தேவ் அகர்வால்

**கபில் தேவ் அகர்வால்** (*Kapil Dev Aggarwal*) என்பவர் இந்திய அரசியல்வாதியும் உத்தரப்பிரதேச சட்டமன்ற உறுப்பினரும் ஆவார். இவர் உத்தரப்பிரதேச மாநிலம் முசாபர்நகர் சட்டமன்றத் தொகுதியிலிருந்து மூன்றாவது முறையாகச் சட்டமன்ற உறுப்பினராகத் தேர்ந்தெடுக்கப்பட்டுள்ளார். பாரதிய ஜனதா கட்சியைச் சேர்ந்த இவர் முசாபர்நகர் நகர் பாலிகாவின் முன்னாள் தலைவராகவும் இருந்துள்ளார். யோகி ஆதித்யநாத் தலைமையிலான உ.பி. அரசில் சுயாதீனப் பொறுப்புடன் கூடிய அமைச்சராகத் திறன் மேம்பாடு மற்றும் தொழிற்கல்வி இலாகாவினை நிர்வகித்தார்.

## அரசியல்
கபில் தேவ் அகர்வால் உத்தரப்பிரதேசத்தின் 16 மற்றும் 17வது சட்டமன்ற உறுப்பினராக இருந்துள்ளார். 2016 முதல், இவர் முசாபர்நகர் தொகுதியைப் பிரதிநிதித்துவப்படுத்துகிறார் மற்றும் பாரதிய ஜனதா கட்சியின் உறுப்பினராக உள்ளார்.  2016ல் நடைபெற்ற இடைத்தேர்தலில் 7352 வாக்குகள் வித்தியாசத்தில் கௌரவ் சுவரூப்பை தோற்கடித்தார். 2017 சட்டமன்றத் தேர்தலில் கௌரவ் சுவரூப்பை 10,704 வாக்குகள் வித்தியாசத்தில் தோற்கடித்து தனது இடத்தைத் தக்க வைத்துக் கொண்டார். 2022 உத்தரப் பிரதேச சட்டமன்றத் தேர்தலில் மீண்டும்  கௌரவ் சுவரூப்பை 18583 வாக்குகள் வித்தியாசத்தில் தோற்கடித்தார்.

## சட்டமன்ற உறுப்பினர் பதவி

## மேற்கோள்கள்

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
பிரபு நாராயண் யாதவ்

**பிரபு நாராயண் யாதவ்** (*Prabhunarayan Yadav*) என்பவர் இந்திய அரசியல்வாதியும் உத்தரப்பிரதேச சட்டமன்ற உறுப்பினரும் ஆவார். இவர் உத்தரப்பிரதேசத்தின் சந்தௌலி மாவட்டத்தில் உள்ள சகல்திஹா தொகுதியின் சட்டமன்ற உறுப்பினர் ஆவார்.

## அரசியல்
பிரபு நாராயண் யாதவ் உத்தரபிரதேச சட்டசபைத் தேர்தலில் சமாஜ்வாதி கட்சி வேட்பாளராக 2017ஆம் ஆண்டு நடைபெற்ற தேர்தலில் போட்டியிட்டு பாரதிய ஜனதா கட்சியைச் சேர்ந்த சூரியமுனி திவாரியை 14,696 வாக்குகள் வித்தியாசத்தில் தோற்கடித்தார். இதனைத் தொடர்ந்து 2022 உத்தரப்பிரதேச சட்டமன்றத் தேர்தலில் போட்டியிட்டு பாரதிய ஜனதா கட்சி வேட்பாளர் சூரியமுனி திவாரியை 16661 வாக்குகள் வித்தியாசத்தில் மீண்டும் தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.

## வகித்தப் பதவி

## மேலும் பார்க்கவும்

* உத்தரபிரதேச சட்டமன்றம்

## மேற்கோள்கள்

பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
புரோவரி போர்

**புரோவரி போர்** (*Battle of Brovary*) 2022 ஆம் ஆண்டு மார்ச்சு மாதம் 9 ஆம் தேதியன்று உக்ரைன் நாட்டின் கீவ் மண்டலத்திலுள்ள புரோவரி நகரத்தில் நடைபெற்ற போர் நடவடிக்கையைக் குறிக்கிறது. 2022 ஆம் ஆண்டு உக்ரைன் மீதான உருசிய படையெடுப்பின் போது, ​​கீவ் மண்டலத் தாக்குதலின் ஒரு பகுதியாக இந்த இராணுவ நடவடிக்கை நடைபெற்றது. 

## போர்
மார்ச்சு மாதம் 9 ஆம் தேதியன்று மாலை, உருசியப் படையினரின் ஒரு படைப்பிரிவு புரோவரி நகரத்தை நெருங்கியது. ஆனால் உக்ரைனியப் படைகளால் அந்த உருசியப் படை அழிக்கப்பட்டது. கணிசமான அளவு படைவீரர்களையும் ஆயுதங்களையும் இழந்ததால், உருசியப் படைகள் பின்வாங்க வேண்டிய கட்டாயம் ஏற்பட்டது. போரின் போது உருசிய படைத் தளபதி ஆண்ட்ரி சாகாரோவு கொல்லப்பட்டதாக உக்ரைனிய  அதிகாரிகள் தெரிவித்தனர்.

உருசியப் படை உக்ரைனிய இராணுவம் மற்றும் புரோவரியில் உள்ள உளவுத்துறைக்கான முக்கிய மையத்தை முடக்கியதாக மார்ச்சு மாதம் 12 ஆம் தேதியன்று அறிவிக்கப்பட்டது. இருப்பினும் புரோவரி நகரத்தின் நகரத்தந்தை,  "நாங்கள் அவர்களை எதிர்கொள்ள தயாராக இருக்கிறோம்" என்று கூறினார்.
## மேற்கோள்கள்

பகுப்பு:உருசிய–உக்ரைனியப் போர்கள்
கன்னோசியின் வர்மன் வம்சம்

[thumb|300x300px| [யசோவர்மன்|யசோவர்மனின் சாத்தியமான நாணயம். 'முன்புறம்': குசான பாணியில் அரசர் நிற்கிறார். உள் வலதுபுறத்தில் கிடாரா சின்னம்.'தலைகீழ்'அர்தோக்சோ தேவி அமர்ந்திருக்கும் தோற்றம், பிராமி எழுத்துமுறையில் "ஸ்ரீ யசோவா" ]]
**கன்னோசின் வர்மன் வம்சம்** (*Varman dynasty of Kannauj*) என்பது 7-ஆம் நூற்றாண்டின் நடுப்பகுதியிலிருந்து 8 ஆம் நூற்றாண்டின் பிற்பகுதி வரை கன்னோசியையும் அதைச் சுற்றியுள்ள பகுதிகளையும் ஆட்சி செய்த ஒரு வம்சமாகும்.  பேரரசர் ஹர்ஷவர்தனனின் மரணத்திற்குப் பிறகு உருவாக்கப்பட்ட அதிகார வெற்றிடத்தை நிரப்பிய யசோவர்மன் என்பவரால் இது நிறுவப்பட்டது.

## வரலாறு

### நிறுவுதல்
கன்னோசி நகரம் முன்பு பேரரசர் ஹர்ஷவர்தனால் ஆளப்பட்டது. அவர் வாரிசு இல்லாமல் இறந்தார். இதனால் அதிகார வெற்றிடம் உருவாகியது. யசோவர்மன் அதன் ஆட்சியாளராக வெளிப்படுவதற்கு முன்பு இது ஒரு நூற்றாண்டு வரை நீடித்தது.   பிரித்தானிய காலத்தின் தொல்லியல் ஆராய்ச்சியாளர் அலெக்சாண்டர் கன்னிங்காம்,  ஹர்ஷருக்கும் யசோவர்மனுக்கு இடையேயான காலத்தில் கன்னோசின் சாத்தியமான ஆட்சியாளர்களை ஊகித்தார். ஆனால் அவரது கூற்றுகளை ஆதரிக்க சிறிய ஆதாரங்கள் கூட இல்லை.  இவரது அரசவைக் கவிஞர் வாக்பதி எழுதிய பிராகிருத மொழிக் கவிதையான 'கௌடவஹோ'வில் ( 'கௌடாவின் அரசனைக் கொன்றது'' )  இவரைப் பற்றிய பல தகவல்கள் பெறப்பட்டுள்ளன. சைன சரித்திரங்களின்படி, யசோவர்மனுக்கு ஆமா என்ற மகன் இருந்தான். அவன் இவருக்குப் பின்னர் கன்னோசியின் மன்னரானார்.  

### விரிவாக்கம்
வம்சம் அதன் நிறுவனரான யசோவர்மனின் கீழ் மட்டுமே அதன் மிகப்பெரிய அளவையும் செழிப்பின் உச்சத்தையும் அடைந்தது. 'கௌடவஹோ' யசோவர்மன் வட இந்தியாவின் பெரிய பகுதிகளை கைப்பற்றியதாக சித்தரிக்கிறது. பீகார், வங்காளம், மேற்கு தக்காணம், சிந்து சமவெளி மற்றும் காஷ்மீர் உட்பட. கன்னோசிக்கு வெற்றியுடன் திரும்புவதற்கு முன். இருப்பினும், கிபி 12 ஆம் நூற்றாண்டில் வாழ்ந்த காஷ்மீர் அரசவை வரலாற்றாசிரியரான கல்கணர் தனது இராஜதரங்கிணியில் காஷ்மீரின் மிகவும் சக்திவாய்ந்த கார்கோட ஆட்சியாளரான இலலிதாதித்ய முக்தபிதனால் தோற்கடிக்கப்பட்டவர்களில் ஒருவராக யசோவர்மனை சித்தரிக்கும் மிகவும் வித்தியாசமான கதையை வழங்குகிறார். 

ரமேஷ் சந்திர மஜும்தார் பண்டைய கால வெற்றிகளின் கணக்குகளில் எச்சரிக்கையாக இருப்பவர்களில் ஒருவராக இருந்தாலும், யசோவர்மன் "சந்தேகத்திற்கு இடமின்றி இந்தக் காலத்தில் [இப்பகுதியில்] மிகவும் சக்திவாய்ந்த அரசராக இருந்தார்" என்று  நம்புகிறார்.

### வீழ்ச்சி
யசோவர்மனின் வாரிசுகள் இராச்சியத்தை விரிவுபடுத்தவில்லை. மேலும் அவர்கள் பலவீனமான மன்னர்களாக இருந்ததானால், அவர்கள் நிர்வாகத்தில் அதிக கவனம் செலுத்தவில்லை. அவர்கள் தோல்வியுற்ற ஆட்சியாளர்களாக கருதப்படுகிறார்கள். ஆமா, தண்டுகன் மற்றும் போஜன் ஆகியோர் முக்கியத்துவமற்ற ஆட்சியாளர்களாகக் கருதப்படுகிறார்கள். அவர்கள் முக்கியத்துவம் வாய்ந்த எந்த வெற்றியையும் அடையவில்லை. மேலும், 15-20 ஆண்டுகள் ஆட்சி செய்தனர். கடைசி மன்னன், போஜன் புதிதாக நிறுவப்பட்ட ஒரு வம்சத்தவரால் தோற்கடிக்கப்பட்டிருக்கலாம். 

## சான்றுகள்

பகுப்பு:ஆசியாவின் முன்னாள் பேரரசுகள்
பகுப்பு:இந்திய அரச மரபுகள்
பகுப்பு:இந்தியப் பேரரசுகள்
பார்பரா நோஸ்கே

**பார்பரா மிரியம் நோஸ்கே** () (பிறப்பு: செப்டம்பர் 6, 1949) ஒரு டச்சு கலாச்சார மானிடவியலாளரும் மெய்யியலாளரும் ஆவார். அவர் விலங்குத் தொழிற்கூட்டு என்னும் சிந்தனையை அறிமுகப்படுத்தியதற்காக பெரிதும் அறியப்படுகிறார்.

## வாழ்க்கைக் குறிப்பு
நோஸ்கே ஆம்ஸ்டர்டேம் பல்கலைக்கழகத்தில் சமூக-கலாச்சார மானிடவியலில் முதுகலைப் (எம்.ஏ.) பட்டமும் மெய்யியலில் முனைவர் பட்டம் பெற்றுள்ளார். 1990-களில் சுற்றுச்சூழல் ஆய்வுத் துறையில் ஆராய்ச்சியாளராக பணியாற்றிக்கொண்டிருந்த காலகட்டத்தில், டொராண்டோவில் உள்ள யார்க் பல்கலைக்கழகத்தில் நோஸ்கே சுற்றுச்சூழல் நெறிமுறைகள், சூழலியல், சுற்றுச்சூழல் பெண்ணியம் ஆகியவற்றைக் கற்பித்தார். பின்னர் சிட்னி பல்கலைக்கழகத்தில் மானுடம் மற்றும் சமூக அறிவியல் ஆராய்ச்சித் துறை நிறுவனத்தில் ஆய்வாளராக பணியாற்றினார்.

நோஸ்கே மனித–விலங்கு உறவில் நிபுணத்துவம் பெற்றவர். அறிவியல், நெறிமுறை மற்றும் வரலாற்றுக் கண்ணோட்டத்தில் மனித–விலங்கு உறவில் எங்கெங்கு பிளவுக் கோடுகள் உள்ளன என்பதை கண்டறிவதில் அவரது ஆராய்ச்சி கவனம் செலுத்துகிறது. அவரது ஆய்வுக் கட்டுரைகள் கருப்பொருளாக விளங்குபவை சீரிய விலங்காராய்ச்சிக் கல்வி மற்றும் ஆழ்சூழலியல்சார் சுற்றுச்சூழல் பெண்ணியம் ஆகிய துறைகளாகும். 1989-ஆம் ஆண்டு தனது *ஹ்யூமன்ஸ் அண்டு அதர் அனிமல்ஸ்* ("மனிதர்களும் பிற விலங்குகளும்") என்ற நூலில் "விலங்குகள் நம்மால் கணினிகள், இயந்திரங்கள் போன்று வெறும் பயன்பாடுப் பொருட்களாகத் தரம் குறைக்கப்பட்டு விட்டன" என்று கூறி "விலங்குத் தொழிற்கூட்டு" என்ற சிந்தனையை அறிமுகப்படுத்தினார்.

"மற்ற விலங்குகளுடனான மனித உறவுகள் பற்றிய அத்தியாவசியவாத முறைக்கு அப்பால் கேள்வி எழுப்பிய ஆரம்பகால பெண்ணிய எழுத்தாளர்களில் ஒருவர் நோஸ்கே" என்று அன்னே ஸ்காட்டின் கூறுகிறார்.

இவர் தற்போது ஆஸ்திரேலியாவின் செய்ன்ட் பால்ஸ் நகரில் வசிக்கிறார்.

## நூல்களும் ஆராய்ச்சிக் கட்டுரைகளும்
* *Huilen met de wolven: Een interdisciplinaire benadering van de mens-dier relatie* (ஆய்வறிக்கை, 1988)
* *Humans and Other Animals: Beyond the Boundaries of Anthropology * (1989)
* *Beyond Boundaries: Humans and Animals* (1997)
* *Al liftend: Uit het leven van een wereldreizigster* (2000)
* *Thumbing It: A Hitchhiker's Ride to Wisdom* (2018)

## இவற்றையும் பார்க்க
* விலங்குரிமை
* நனிசைவம்

## மேற்கோள் தரவுகள்

## வெளி இணைப்புகள்
* Abolitionist-online.com - Barbara Noske

பகுப்பு:1949 பிறப்புகள்
பகுப்பு:மானிடவியலாளர்கள்
பகுப்பு:இடச்சு மெய்யியலாளர்கள்
பகுப்பு:பெண் மெய்யியலாளர்கள்
பகுப்பு:விலங்குரிமை அறிஞர்கள்
பகுப்பு:வாழும் மக்கள்
மனோஜ் குமார் பராசு

**மனோஜ் குமார் பராசு** (*Manoj Kumar Paras*) என்பவர் இந்திய அரசியல்வாதி உத்தரப்பிரதேச சட்டமன்ற உறுப்பினரும் ஆவார். சமாஜ்வாதி கட்சியினைச் சார்ந்த இவர் உத்தரப்பிரதேசத்தின் நகினா சட்டமன்ற உறுப்பினர் ஆவார்.

## தனிப்பட்ட வாழ்க்கை
பராசு 1967ஆம் ஆண்டு சூன் 14ஆம் தேதி உத்தரப்பிரதேச மாநிலம் பிஜ்னோர் மாவட்டத்தில் உள்ள பின்ஷாஹேட்டில் அமர் சிங் ரவிக்கு மகனாகப் பிறந்தார். இடைநிலை வரை பள்ளிக் கல்வியினைக் கற்றுள்ளார். பராசு 17 ஏப்ரல் 1994-ல் நீலம் சிங் பராசை மணந்தார். இவர்களுக்கு ஒரு மகன் உள்ளார். இவர் விவசாயம் செய்துவருகிறார்.

## அரசியல் வாழ்க்கை
மனோஜ் குமார் பராசு இரண்டு முறை சட்டமன்ற உறுப்பினராக இருந்துள்ளார். இவர் நகினா சட்டமன்றத் தொகுதியின் உறுப்பினர் ஆவார். சமாஜ்வாதி கட்சி அரசியல் கட்சியின் உறுப்பினராக உள்ளார். பராசு உத்தரப்பிரதேச அரசில் அமைச்சராகவும் இருந்துள்ளார். இவரை மார்ச் 9, 2014 அன்று, அகிலேஷ் யாதவ் "கட்சி விரோத நடவடிக்கைகள்" காரணமாக அமைச்சர் பதிவிலிருந்து நீக்கம் செய்தார்.

2017 தேர்தலில் இவர் பாரதிய ஜனதா கட்சி வேட்பாளர் ஓம்வதி தேவியை 7,967 வாக்குகள் வித்தியாசத்தில் தோற்கடித்தார். 2022ஆம் ஆண்டு நடைபெற்ற உத்தரப்பிரதேச சட்டமன்றத் தேர்தலில் போட்டியிட்ட பராசு 26451 வாக்குகள் வித்தியாசத்தில் பாரதிய ஜனதா கட்சி வேட்பாளர் யசுவந் சிங்கினைத் தோற்கடித்தார்.

## வகித்த பதவிகள்

## மேலும் பார்க்கவும்

* நாகினா
* உத்தரபிரதேச சட்டமன்றம்
* இந்திய அரசு
* இந்தியாவின் அரசியல்
* சமாஜ்வாதி கட்சி

## மேற்கோள்கள்

பகுப்பு:வாழும் மக்கள்
பகுப்பு:1967 பிறப்புகள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:பிஜ்னோர் மாவட்டம்
நிர்மல் சந்திர ஜெயின்

**நிர்மல் சந்திர ஜெயின்** (*Nirmal Chandra Jain*)(24 செப்டம்பர் 1924 - 22 செப்டம்பர் 2003) என்பவர் இந்திய அரசியல்வாதி மற்றும் மூத்த வழக்கறிஞர் ஆவார். இவர் 1977-ல் ஜனதா கட்சியின் உறுப்பினராக மத்தியப் பிரதேசத்தில் உள்ள சியோனியிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். பின்னர், இவர் மத்தியப்பிரதேச அரசின் தலைமை வழக்கறிஞராக ஆனார். இதன் பிறகு மூத்த வழக்கறிஞராகத் தனது பயிற்சியைத் தொடர்ந்தார். பின்னர் இந்திய நிதி ஆணையத்தின் உறுப்பினரானார். ஜெயின் 2003 முதல் இராஜஸ்தானின் ஆளுநராகச் சிறிது காலம் பதவி வகித்தார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:6வது மக்களவை உறுப்பினர்கள்
பகுப்பு:2003 இறப்புகள்
பகுப்பு:1924 பிறப்புகள்
திரிகூடக வம்சம்

**திரிகூடக வம்சம்** ( *Traikutaka dynasty* ) பொ.ச.388-க்கும் 456 -க்கும் இடையில் ஆட்சி செய்த வம்சமாகும். திரிகூடர்கள் என்ற பெயர் மூன்று சிகரங்களைக் கொண்ட மலையின் ("திரி-கூடம்") வார்த்தைகளிலிருந்து பெறப்பட்டதாகத் தெரிகிறது. காளிதாசனின் இரகுவம்சத்தில் திரிகூடகங்கள் பற்றிக் குறிப்பிடப்பட்டுள்ளன. அதில் அவை வட கொங்கண் பகுதியில் அமைந்திருந்தன. திரிகூடகர்களின் ஆதிக்கத்தில் அபரந்தா மற்றும் வடக்கு மகாராட்டிரம் ஆகியவை அடங்கும்.

திரிகூடர்களின் நாணயங்கள் தெற்கு குசராத்து மற்றும் தெற்கு மகாராட்டிர மலைத்தொடர்களுக்கு அப்பால் பரவலாகக் காணப்படுகின்றன. அவற்றின் வடிவமைப்பு மேற்கு சத்ரபதிகளின் வடிவமைப்பிற்கு மிக அருகில் உள்ளது. அதிலிருந்து இவர்கள் ஒருவேளை சில பிரதேசங்களைப் பெற்றிருக்கலாம், மேலும் கிரேக்க எழுத்துக்களுடன் கூடிய மேற்கத்திய புராணத்தின் தடயங்கள் இன்னும் காணப்படுகின்றன. 

அபரந்தா அல்லது கொங்கணின் திரிகூட ஆட்சியானது கிபி 248 இல் (திரிகூட சகாப்தம்) அபிரா ஈஸ்வர்சேனன் ஆட்சியிலிருந்து தொடங்குகிறது. எனவே திரிகூடர்கள் அபிராவின் வம்சத்துடன் அடையாளம் காணப்படுகின்றனர்.

249-இல் தொடங்கி, திரிகூட சகாப்தம் அல்லது வழக்கமாக காலச்சூரி அல்லது சேதி சகாப்தம் என அழைக்கப்படும் ஒரு குறிப்பிட்ட சகாப்தத்தில் இவர்கள் கணக்கிடப்பட்டனர்.

## வரலாறு
திரிகூடகர்கள் அபிராவின் வேறுபட்ட வம்சத்தினர் என்று பொதுவாகக் கருதப்படுகிறது. எனவே சில சமயங்களில் அபிரா -திரிகூடர்கள் என்று அழைக்கப்படுகின்றனர்.  இந்திரதத்தன், தக்ரசேனன், வியாக்ரசேனன் ஆகியோர் இந்த வம்சத்தைச் சேர்ந்த நன்கு அறியப்பட்ட மன்னர்கள் ஆவர். மன்னன் தகரசேனன் தனது சாம்ராச்சியத்தை விரிவுபடுத்தினான். அது விரைவில் வாகாடக சாம்ராச்சியத்தின் எல்லையாக இருந்தது. இது மோதலுக்கு வழிவகுத்தது. மேலும், அவரது மகனும் பட்டத்து இளவரசருமான பிருதிவிசேனனின் உதவியுடன் வாகடக மன்னர் நரேந்திரசேனன், ஒருவேளை திரிகூடர்களை தோற்கடித்திருக்கலாம், பின்னர்  பிருதிவிசேனனின் கல்வெட்டுகள் "தனது குடும்பத்தின் மூழ்கிய அதிர்ஷ்டத்தை" இரண்டு முறை மீட்டதாகக் குறிப்பிடுகின்றன.  

திரிகூடர்கள் தங்கள் வைணவ நம்பிக்கைக்காக அறியப்பட்டனர். அவர்கள் தங்களை ஹேஹேய கிளையின் யாதவர் என்று கூறிக் கொண்டனர்.   தரசேனன் அசுவமேத யாகத்தை செய்தார். மகாராஜா மத்யமசேனனின் ஆட்சியின் போது, வாகாடக மன்னன் அரிசேனனால் இராச்சியம் படையெடுக்கப்பட்டது.  கி.பி 550 இல், கடைசியாக அறியப்பட்ட மன்னரான விக்ரமசேனன் இறந்தபோது வம்சம் முடிவுக்கு வந்தது.  திரிகூடகர்கள் விஷ்ணுகுந்திகளின் கீழ் ஒரு அடிமை நிலைக்கு குறைக்கப்பட்டிருக்கலாம். மேலும் முதலாம் மாதவவர்மனின் அதிகாரத்தை ஏற்க வேண்டியிருந்தது. 

## திரிகூடக ஆட்சியாளர்கள்
குப்தர் காலத்து நாணயங்களாலும், கல்வெட்டுகளில் இருந்தும் பின்வரும் திரிகூடக ஆட்சியாளர்கள் அறியப்படுகின்றனர்-

* மகாராஜா இந்திரதத்தன் (கி.பி. 415-440,  இவரது மகனின் நாணயங்களில் மட்டுமே இவர்  குறிப்பிடப்பட்டுள்ளார்.) 
* மகாராஜா தக்ரசேனன், இந்திரதத்தனின் மகன் (கி.பி. 455),  இவர் அசுவமேத யாகத்தை நிகழ்த்தினார் 
* மகாராஜா வியாக்ரசேனன், தகரசேனனின் மகன் (கி.பி. 480)  
* மகாராஜா மத்தியமசேனன்
* விக்ரமசேனன்

மையம்|thumb| வியாக்ரசேனனின் நாணயம், சுமார் கி.பி 480, திரகூடக வம்சம்.

## மேலும் படிக்க
* 
* 
## சான்றுகள்

## குறிப்புகள்

* "A catalogue of the Indian coins in the British Museum. Andhras etc.." Rapson

பகுப்பு:இந்திய அரச மரபுகள்
பகுப்பு:மகாராட்டிர வரலாறு
கிளாட் ஜோசப் ஜெப்ராய்

**கிளாட் ஜோசப் ஜெப்ராய்** (Claude Joseph Geoffroy) (8 ஆகஸ்ட் 1685, பாரிஸ் &ndash; 9 மார்ச் 1752, பாரிஸ்) எடியென்னே பிரான்கோயிஸ் ஜெப்ராய் சகோதரர் ஆவார். அவரது சகோதரரைப் போலவே, இவர் ஒரு மருந்து மற்றும் வேதியியலாளர் ஆவார். தாவரவியலில் கணிசமான அறிவைப் பெற்ற இவர், குறிப்பாக தாவரங்களில் உள்ள அத்தியாவசிய எண்ணெய்களைப் பற்றிய ஆய்வுக்கு தன்னை அர்ப்பணித்தார்.

மாத்தியூ ஃபிராங்கோயிஸ் ஜெஃப்ராய் மற்றும் லூயிஸ் டெவாக்ஸ் ஆகியோருக்கு மகனாக 1685 ஆம் ஆண்டு ஆகஸ்ட் 8 ஆம் தேதி பாரிசில் பிறந்தார். 1703 இல் அவர் ஒரு முதன்மையான மருந்து வியாபாரி ஆவார். மேலும், 1704/05 இல் தெற்கு பிரான்ஸ் முழுவதும் அறிவியல் உல்லாசப் பயணங்களை மேற்கொண்டார். பின்னர் அவர் யோசப் பிட்டன் டி டொர்னபோர்டு (1707) கீழ் தாவரவியல் பயின்றார். 1708 ஆம் ஆண்டில், அவரது தந்தையின் மரணத்தைத் தொடர்ந்து, இவர் குடும்ப மருந்தகத்தின் பொறுப்பேற்றார். 1711 ஆம் ஆண்டு மே மாதத்தில் இவர் அகாடமி ராயல் டெஸ் சயின்சஸ் (தாவரவியல் பிரிவு) உறுப்பினராகத் தேர்ந்தெடுக்கப்பட்டார். பின்னர், 1715 ஆம் ஆண்டில் "வேதியியல் பிரிவுக்கு" மாற்றப்பட்டார். 1718 முதல் 1720 வரை அவர் பாரிஸில் *கார்டே டெஸ் மார்ச்சண்ட்ஸ்-அபோதிகேயர்ஸ்* ஆக இருந்தார், பின்னர் ஹோட்டல் - *டியூவில்* மருந்தக ஆய்வாளராக பணியாற்றினார். 1731 ஆம் ஆண்டில் இவர் பாரிஸில் ஆல்டர்மேன் பட்டத்தை அடைந்தார்.

1707 முதல் 1751 வரை, இவர் *ஹிஸ்டரி எட் மெமரிஸ் டி ஐ அகாதெமி ராயல் டிஸ் சயன்சஸ்* இதழில் ஏராளமான கட்டுரைகளை வெளியிட்டார்.

1729 ஆம் ஆண்டில் ஜியோஃப்ராய் வில்ஹெல்ம் ஹோம்பெர்க்கின் "சிறிய அளவு பொட்டாசியத்தைச் சேர்ப்பதன் மூலம் வினிகரின் வலிமையைக் கண்டறிய" ஒரு முறையைப் பயன்படுத்தினார், மேலும் இதுவே பதிவு செய்யப்பட்ட முதல் தரம்பார்த்தல் ஆகும்.

இவரது சகோதரரான *ஜெஃப்ராய் தி எல்டர்* (1672-1731) இலிருந்து அவரை வேறுபடுத்துவதற்காக அவர் ***ஜெஃப்ராய் தி யங்கர்*** என்று அழைக்கப்படுகிறார். இருப்பினும், இது அவரது மகன் கிளாட் ஃபிராங்கோயிஸ் ஜெஃப்ராய் (1729-1753) உடன் குழப்பத்தை ஏற்படுத்துகிறது, அவர் "கிளாட் ஜெஃப்ராய் தி யங்கர்" என்று அழைக்கப்படுகிறார்.

## மேற்கோள்கள்

பகுப்பு:1752 இறப்புகள்
பகுப்பு:1685 பிறப்புகள்
நன்னீர் முதலை

**நன்னீர் முதலை** ( *Crocodylus johnstoni* அல்லது *Crocodylus johnsoni)* என்பது ஆஸ்திரேலியாவின் வடக்குப் பகுதிகளை தாயகமாகக் கொண்ட ஒரு முதலை இனமாகும். இது **ஆஸ்திரேலிய நன்னீர் முதலை** என்றும், **ஜான்ஸ்டோனின் முதலை** என்றும் அழைக்கப்படும் அல்லது **ப்ரெஷீ** என்றும் அழைக்கப்படுகிறது, 

தங்களது மிகப்பெரிய ஆஸ்திரேலிய உறவினரான உவர்நீர் முதலை போலல்லாமல், நன்னீர் முதலைகள் மனிதனை உண்பவையாக அறியப்படவில்லை, இருப்பினும் அவை தற்காப்புக்காக கடித்தாலும், சுருக்கமான, மரணமில்லாத தாக்குதல்களே நிகழ்ந்தன.

## பண்புகள்
நன்னீர் முதலை ஒப்பீட்டளவில் சிறிய முதலை இனமாகும். ஆண் முதலைகள்  வரை நீளமாக வளரும், அதே சமயம் பெண் முதலைகளின் அதிகபட்ச நீளம்  ஆக இருக்கும் .  ஆண் முதலைகளின் எடை பொதுவாக ,  வரை பெரிய மாதிரிகளுடன் அல்லது அதற்கு மேல், பெண் முதலைகளின் எடை  ஆக இருக்கும்.  ஆர்கைல் ஏரி மற்றும் கேத்தரின் கோர்ஜ் போன்ற பகுதிகளில், ஒரு சில நன்னீர் முதலைகள்  வரை நீளமுள்ளதாக உறுதிப்படுத்தப்பட்டுள்ளன. இந்த இனம் வெட்கப்படக்கூடிய பண்பையும் மெல்லிய முகவாயையும் ஆபத்தான உப்பு நீர் முதலையை விட சற்று சிறிய பற்களையும் கொண்டது. உடல் நிறம் வெளிர் பழுப்பு நிறமானது, உடல் மற்றும் வால் மீது இருண்ட பட்டைகள் உள்ளன - இவை கழுத்தின் அருகே உடைந்தது போல் தோற்றமளிக்கும். சில முதலைகளின் மூக்கில் தனித்தனி பட்டைகள் அல்லது புள்ளிகள் காணப்படும். உடலின் செதில்கள் ஒப்பீட்டளவில் பெரியவை, பின்புறத்தில் பரந்த, நெருக்கமான, கவசத் தகடுகள் உள்ளன. வட்டமான, கூழாங்கல் செதில்கள் கால்களின் பக்கவாட்டு மற்றும் வெளிப்புறங்களை மூடியிருக்கும். 

## மேற்கோள்கள்

பகுப்பு:முதலைகள்
தனக்ரா

**தனக்ரா** (*Tanagra*,    ) என்பது கிரேக்கத்தின் போயோட்டியாவில்,  ஏதென்சுக்கு வடக்கே உள்ள ஒரு நகர பகுதி ஆகும். இந்த நகராட்சியின் தலைமையகம் ஷிமாடாரியில் அமைந்துள்ளது. இது தீப்ஸிலிருந்து சற்று தொலைவில் உள்ளது. மேலும் இப்பகுதியின் பெயரிலான சிலைகளாளான  தனக்ரா சிலைகள் எனப்படும் கிரேக்க சுடுமண் சிலைகள் அச்சு-வார்ப்பு மற்றும் சுடுமண்ணாலான சிலைவகைகளுக்கு இப்பகுதி பழங்காலத்தில் குறிப்பிடத்தக்கதாக இருந்தது.  இந்த கிரேக்க டெரகோட்டா சிலைகள் கிமு நான்காம் நூற்றாண்டின் பிற்பகுதியில் இருந்து, முதன்மையாக தனக்ராவில் தயாரிக்கப்பட்டன.

## அரசாங்கம்
2011 ஆம் ஆண்டு உள்ளூர் அரசாங்க சீர்திருத்தத்தின் போது தனக்ரா நகராட்சியானது பின்வரும் 4  நகராட்சிகளை இணைத்து அதன் மூலம் விரிவுபடுத்தி உருவாக்கப்பட்டது. அவை நகராட்சி அலகுகளாக மாறின:

* டெர்வெனோகோரியா
* ஒய்னோஃபைட்டா
* ஷிமாதாரி
* தனக்ரா

## வரலாறு
பண்டைய காலத்தில், தனக்ரா (    ), சில சமயங்களில் தனாக்ரேயா (Tanagraea) என்று எழுதப்பட்டது, பழங்கால போயோட்டியாவின் ஒரு நகரமாக இருந்தது. இது அசோபஸ் ஆற்றின் இடது கரையில், ஒரு வளமான சமவெளியில், ஓரோபஸிலிருந்து 130 ஸ்டேடியா தொலைவிலும், பிளாட்டியாவிலிருந்து 200 ஸ்டேடியா தொலைவிலும் அமைந்துள்ளது.

## குறிப்புகள்

பகுப்பு:Coordinates on Wikidata
பகுப்பு:கிரேக்க நகரங்கள்
ஏட்ரியாடிக் வடிநிலம்

வலது|thumb| ஏட்ரியாடிக் கடலின் ஆழம்
**ஏட்ரியாடிக் அபிசல் சமவெளி**, பொதுவாக **ஏட்ரியாடிக் வடிநிலம்** என்று குறிப்பிடப்படுகிறது, இது ஏட்ரியாடிக் கடலுக்கு அடியில் உள்ள ஒரு பெருங்கடல் படுகை ஆகும். ஏட்ரியாடிக் கடலின் சராசரி ஆழம் 252.5 மீட்டர்கள் (828 அடி) மற்றும் அதன் அதிகபட்ச ஆழம் 1233 மீட்டர்கள் (4045 அடி) இருப்பினும், வடக்கு ஏட்ரியாடிக் படுகை அரிதாக 100 மீட்டர்கள் (330 அடி) ஆழமுடையதாக இருக்கிறது. 

## விரிவு
வடக்கு ஏட்ரியாடிக் படுகை, வெனிஸ் மற்றும் ட்ரைஸ்டே இடையே அன்கோனா மற்றும் ஜாடரை இணைக்கும் கோட்டை நோக்கியுள்ளது. அதன் வடமேற்கு முனையில் ஆழமானது  15 மீட்டர்கள் (49 அடி) அளவு மட்டுமே உள்ளது. அது படிப்படியாக தென்கிழக்குப் பகுதியை நோக்கி ஆழமடைகிறது. இது மிகப்பெரிய மத்திய தரைக்கடல் கண்டத்திட்டாகவும் அதே நேரத்தில் நீர்த்தப் படுகை மற்றும் அடியில் நீர் உருவாகும் தளமாகும். மத்திய ஏட்ரியாடிக் படுகையானது அன்கோனா-சதர் கோட்டிற்கு தெற்கே 270 மீட்டர் (890 அடி) ஆழம் கொண்ட மத்திய ஏட்ரியாடிக் குழியுடன் (போமோ குழிவு அல்லது ஜபுகா குழி என்றும் அழைக்கப்படுகிறது). 170 மீட்டர் (560 அடி) ஆழமான பலகுருசாசில் மத்திய ஏட்ரியாடிக் குழிக்கு தெற்கே 1200 மீட்டர் (3900 அடி) ஆழமான தெற்கு அட்ரியாடிக் குழி மற்றும் தெற்கு அட்ரியாடிக் படுகையில் இருந்து மத்திய அட்ரியாடிக் படுகையைப் பிரிக்கிறது. மேலும் தெற்கே, கடல் தளம் 780 மீட்டர்கள் (2560 அடி) வரை உயர்ந்து அயோனியன் கடலின் எல்லையில் ஒட்ரான்டோ சில்லை உருவாக்குகிறது.

தெற்கு அட்ரியாடிக் படுகையானது அதனோடு இணைக்கப்பட்ட வடக்கு அயோனியன் கடலுடன் பல விசயங்களில் ஒத்துப்போகிறது. 

## மூலங்கள்

* 
* 
* 
## மேற்கோள்கள்

பகுப்பு:வடிநிலங்கள்
கருணாகரன் பாபு

**கருணாகரன் பாபு (Karunakaran Babu)**  ஓர்  இந்திய நீதிபதி ஆவார். தற்போது கேரள உயர் நீதிமன்ற நீதிபதியாக பணியாற்றுகிறார். கேரள உயர் நீதிமன்றம் இந்தியாவின் கேரள மாநிலம் மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம் மாவட்டத்திலுள்ள  கொச்சியில் உள்ளது.  கேரள உயர் நீதிமன்ற நீதிபதியாக உயர்த்தப்படுவதற்கு முன்பு திருவனந்தபுரத்தில் முதன்மை மாவட்ட மற்றும் அமர்வு நீதிபதியாக **கருணாகரன் பாபு** பணியாற்றினார்.

## வாழ்க்கைக் குறிப்பு
கருணாகர பாபு தேவண்ணூரில் உள்ள அரசு உயர்நிலைப் பள்ளியில் பயின்றார். கேரளப் பல்கலைக்கழகத்தில் பொருளாதாரத்தில் முதுகலை பட்டம் பெற்றார். திருவனந்தபுரம் அரசு சட்டக் கல்லூரியில் சட்டப் பட்டமும், கோட்டயத்தில் உள்ள மகாத்மா காந்தி பல்கலைக்கழகத்தில் சட்டத்தில் முதுநிலைப் பட்டமும் பெற்றார்.

## தொழில்
20.03.1994 அன்று வழக்கறிஞராகப் பதிவு செய்த பாபு, கொட்டாரக்கரை மற்றும் கொல்லத்தில் பயிற்சியைத் தொடங்கினார். பயிற்சிக் காலத்தில் நடைமுறையில் முக்கியமாக சிவில் சட்டத்திலும், பல்வேறு சட்டப் பிரிவுகளிலும் கவனம் செலுத்தினார். 2009  ஆம் ஆண்டு கேரள நீதித்துறை சேவையில் மாவட்ட & அமர்வு நீதிபதியாக சேர்ந்தார். தலச்சேரி, பத்தனம்திட்டா மற்றும் கோட்டயத்தில் கூடுதல் மாவட்ட நீதிபதியாகப் பணியாற்றினார். எர்ணாகுளத்தில்  சிறப்பு நீதிபதியாகவும்,  சபரிமலையில் சிறப்பு ஆணையர்,  துணை நீதித்துறை பதிவாளர்,  இந்திய உச்ச நீதிமன்றத்தில் பதிவாளர், முதன்மை மாவட்ட நீதிபதி என பல்வேறு பதவிகளில் இருந்தார்.   திருவனந்தபுரம் முதன்மை மாவட்ட நீதிபதியாக பணியாற்றிய போது, ​​சிறீ பத்மநாப சுவாமி கோவில் குழுவின் உச்ச நீதிமன்றத்தின் தலைவராக நியமிக்கப்பட்ட்ட்டார். 25.2.2021 அன்று உயர் நீதிமன்ற கூடுதல் நீதிபதியாக பதவி உயர்வு பெற்றார்  .

## மேற்கோள்கள்


## புற இணைப்புகள்

* கேரள உயர் நீதிமன்றம்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:கேரளா உயர் நீதிமன்ற நீதிபதிகள்
பகுப்பு:கேரள மக்கள்
ஜோகேந்திர சிங்

சர்தார் **ஜோகேந்திர சிங்** (*Jogendra Singh*)(3 அக்டோபர் 1903 - 11 பிப்ரவரி 1979) என்பவர் இந்திய அரசியல்வாதி ஆவார். இவர் 1972 முதல் 1977 வரை ராஜஸ்தான் மாநிலத்தின் ஆளுநராக பணியாற்றினார். மேலும் 2வது இந்திய நாடாளுமன்றத்தில் உத்தரப்பிரதேச மாநிலத்திலுள்ள பகராயிச் மாவட்டத்திலுள்ள பகராயிச் மக்களவைத் தொகுதியின் உறுப்பினராகவும் இருந்துள்ளார்.

## மேற்கோள்கள்

பகுப்பு:2ஆவது மக்களவை உறுப்பினர்கள்
பகுப்பு:1979 இறப்புகள்
பகுப்பு:1903 பிறப்புகள்
வேதபால் தியாகி

**வேதபால் தியாகி** (*Vedpal Tyagi*)(28 திசம்பர் 1915 - 30 அக்டோபர் 1979), என்பவர் **வேத் பால் தியாகி** என்றும் அறியப்படுகிறார். இவர் இந்திய மேனாள் நீதிபதி ஆவார். இவர் இராசத்தானின் ஆளுநராக 15 பிப்ரவரி 1977 முதல்  மே 1977 வரை பணியாற்றினார். சோகேந்திர சிங்கு பதவி விலகியதைத் தொடர்ந்து, இவர் தற்காலிக ஆளுநராக நியமிக்கப்பட்டார். தியாகி அக்டோபர் 1979 அன்று தனது 63ஆவது வயதில் காலமானார். 

## மேற்கோள்கள்

பகுப்பு:1979 இறப்புகள்
பகுப்பு:1915 பிறப்புகள்
முரளி புருசோத்தமன்

**முரளி புருசோத்தமன்**  (*Murali Purushothaman*) ஓர் இந்திய நீதிபதி ஆவார்.  தற்போது கேரள உயர் நீதிமன்றத்தின் நீதிபதியாக பணியாற்றுகிறார். கேரள உயர் நீதிமன்றம் இந்தியாவின் கேரள மாநிலம் மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம் மாவட்டத்தின் கொச்சியில் உள்ளது.

## தொழில்
எர்ணாகுளத்தில் உள்ள அரசு சட்டக் கல்லூரியில் சட்டப் பட்டம் பெற்ற பிறகு, புருசோத்தமன் 09.03.1991 அன்று வழக்கறிஞராகப் பதிவு செய்து, அரசியலமைப்புச் சட்டம் மற்றும் சேவைச் சட்டங்களில் பயிற்சியைத் தொடங்கினார்.  பயிற்சி நடைமுறையின் போது, இவர் 13.03.2001 முதல் 06.08.2001 வரை கேரள உயர் நீதிமன்றத்தில் அரசு வழக்கறிஞராகவும், 2000 ஆம் ஆண்டு முதல் கேரள மாநில தேர்தல் ஆணையத்தின் வழக்கறிஞராகவும், 2004 ஆம் ஆண்டு முதல் இந்தியத் தேர்தல் ஆணையத்தின் நீதிபதியாகவும் பதவி உயர்வு வரும் வரை பணியாற்றினார். 2002 ஆம் ஆண்டில் மாநில கூட்டுறவு தேர்தல் ஆணையம், எல்லை நிர்ணய ஆணையத்திற்கான நிலை வழக்கறிஞர் மற்றும் சேர்க்கை மேற்பார்வைக் குழு மற்றும் சுயநிதி தொழில்முறை கல்லூரிகள் மற்றும் நிறுவனங்களுக்கான கட்டண ஒழுங்குமுறைக் குழுவிற்கும் 2007 முதல் 2011 வரை ஆலோசகராக இருந்தார். 25.02.2021 அன்று கேரள உயர் நீதிமன்றத்தின் கூடுதல் நீதிபதியாக பதவி உயர்வு பெற்றார்  .

## மேற்கோள்கள்


## புற இணைப்புகள்

* கேரள உயர் நீதிமன்றம்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:கேரளா உயர் நீதிமன்ற நீதிபதிகள்
பகுப்பு:கேரள மக்கள்
தாசிரஹள்ளி

**தாசிரஹள்ளி ஊராட்சி** (*Dhasirahalli Gram Panchayat*), தமிழ்நாட்டின் தர்மபுரி மாவட்டத்தில் உள்ள மொரப்பூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2966 ஆகும். இவர்களில் பெண்கள் 1428 பேரும் ஆண்கள் 1538  பேரும் உள்ளனர்.

## மேற்கோள்கள்

பகுப்பு:தருமபுரி மாவட்ட ஊராட்சிகள்
மலேசியாவின் சிறந்த விளையாட்டு வீராங்கனை விருது

**மலேசியாவின் சிறந்த விளையாட்டு வீராங்கனை விருது** (ஆங்கிலம்: *Anugerah Sukan Negara for Sportswoman of the Year*) என்பது ஒவ்வோர் ஆண்டும் மலேசியாவின் மிகச் சிறந்த பெண் விளையாட்டாளருக்கு வழங்கப்படும் மிக உயரிய விளையாட்டு விருது ஆகும்.

1966-ஆம் ஆண்டில் இருந்து, மலேசிய தேசிய விளையாட்டு மன்றம் (மலாய்:  இந்த விருதை வழங்கி வருகிறது.  

விளையாட்டு உலகில் குறிப்பிடத்தக்கச் சிறந்த விளையாட்டு சாதனைகளைப் படைத்த மலேசிய விளையாட்டாளர்களுக்கு இந்த விருது வழங்கப்படுகிறது. 

## வெளி இணைப்புகள்
*அதிகாரப்பூர்வ இணையதளம் 

## மேற்கோள்கள்

பகுப்பு:மலேசியாவில் விளையாட்டு
பகுப்பு:மலேசிய விளையாட்டு விருதுகள்
இலாரோயில் குளோரைடு

**இலாரோயில் குளோரைடு** (*Lauroyl chloride*) CH3(CH2)10COCl என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். இலாரிக் அமிலத்தின் அமில குளோரைடு என்று இது வகைப்படுத்தப்படுகிறது. வேதிச் பொருள்களில் இலாரோயில்  குழுவை சேர்ப்பதற்கு உதவும் ஒரு தரமான வினையாக்கியாக இலாரோயில் குளோரைடு பயன்படுகிறது. முக்கியமாக இருலாரோயில் பெராக்சைடுக்கு முன்னோடிச் சேர்மமாக இலாரோயில் குளோரைடு உற்பத்தி செய்யப்படுகிறது. இயங்கு உறுப்பு பலபடியாக்கல் வினைகளில் பரவலாகப் பயன்படுத்தப்படுகிறது. 
 
அமில குளோரைடுகளின் பல்வேறு குணாதிசய வினைகளுக்கு இலாரோயில் குளோரைடு ஓர் அடி மூலக்கூறு ஆகும். காரத்துடன் வினைபுரிந்து இது [CH3(CH2)10]2CO என்ற மூலக்கூற்று வாய்ப்பாட்டைக் கொண்ட இலாரோனாக மாறுகிறது. இலாரோன் என்பது ஒரு கீட்டோன் ஆகும். சோடியம் அசைடுடன் வினையில் ஈடுபட்டு அசைல் அசைடு கர்டியசு மறுசீரமைப்பு வினையின் மூலம் அண்டெசைல் ஐசோசயனேட்டைக் கொடுக்கிறது.

## மேற்கோள்கள்


பகுப்பு:அசைல் குளோரைடுகள்
பகுப்பு:கொழுப்பு அமிலங்கள்
பகுப்பு:லாரேட்டுகள்
ஈசான அரச மரபு

**ஈசான அரச மரபு** (ஆங்கிலம்: *Ishana dynasty*; சமசுகிருதம்: ईशान; இந்தோனேசியம்: *Isyana*) என்பது இந்தோனேசியா, ஜாவா தீவில் ஆட்சி செய்த மாதரம் இராச்சியத்தின் இந்து ஆட்சியாளர்களின் மரபுவழியைக் குறிப்பிடுவதாகும். இந்த மரபுவழி சஞ்சய மரபுவழியைத் தொடர்ந்து, பொச. 929-ஆம் ஆண்டில் மத்திய ஜாவாவில் இருந்து கிழக்கு ஜாவாவிற்கு மாதரம் இராச்சியத்தின் தலைநகரை மாற்றிய மாபூ சிந்தோக் என்பவரால் நிறுவப்பட்டது. 

வரலாற்றாளர் கோடெஸ் கூறுகிறார், "சிந்தோக், தனது ஆட்சியின் பெயரான சிறீ ஈசான விக்ரமதர்மதுங்கதேவன் *(Sri Isyana Vikramadharmatungadeva),* ஜாவா தீவின் கிழக்கில் சாவக சக்தியின் நிறுவனராக எப்போதும் கருதப்பட்டார்" என்கிறார். மாபூ சிந்தோக்க்கின் மகளும் வாரிசுமான ஈசானதுங்கவிஜயா *(Isanatungavijaya),* அவருக்குப் பின் அவரது மகன் மகுடவம்சவர்தனும் *(Makutavamsavardhana),* அதைத் தொடர்ந்து தர்மவங்சன் *([[:en:Dharmawangsa|Dharmawangsa]])* என்பவரும் பதவியேற்றனர். 

## பொது

1016-1017இல் சிறீவிஜயப் பேரரசு தலைநகரைத் தாக்கி அழித்தபோது ஈசான மரபு வழியின் ஆட்சி முடிவுக்கு வந்தது.  

இறுதியில், ஆட்சியாளர் ஏர்லங்கா இராச்சியத்தை மீட்டெடுத்து, காகுரிப்பான் இராச்சியம் என பெயரிட்டு மீண்டும் இணைத்தார். ஏர்லங்காவின் வாரிசுகள் இராச்சியத்தை ஆட்சி செய்தனர். மேலும் இவர்கள் ஈசான மரபுவழியின் தொடர்ச்சி என கருதப்படுகிறார்கள்.

## மேலும் காண்க

* சஞ்சய வம்சம்
* மாதரம் இராச்சியம்

## சான்றுகள்

## வெளி இணைப்புகள்

பகுப்பு:நடுச் சாவகம்
பகுப்பு:குடியேற்றவாதத்துக்கு முந்திய இந்தோனேசிய அரசுகள்
பகுப்பு:இந்தோனேசிய வரலாறு
பகுப்பு:பிலிப்பீன்சின் வரலாறு
பகுப்பு:முன்னாள் முடியாட்சிகள்
பகுப்பு:தீவு நாடுகள்
பகுப்பு:நடுச் சாவகம்
பகுப்பு:சாவக வரலாறு
பகுப்பு:மாதரம் இராச்சியம்
இரகுகுல திலகர்

**இரகுகுல திலகர்** (*Raghukul Tilak*)(சனவரி 7, 1900-திசம்பர் 25, 1989) என்பவர் இந்தியாவின் மேனாள் ஆளுநர் ஆவார். 

## இளமை
இரகுகுல திலகர் சனவரி 7, 1900 அன்று உத்தரப்பிரதேசத்தின் மீரட் நகரில் பிறந்தார். இவர் இளங்கலை வரலாற்று பாடத்தினை 1924 முதல் 1926 வரை பயின்றார். பின்னர் 1928 முதல் 1932 வரை குர்ஜா கல்லூரியில் விரிவுரையாளராக இருந்தார்..

## இந்திய விடுதலை போரில்
ஒத்துழையாமை இயக்கத்தில் தீவிரமாகப் பங்கேற்ற திலகர் 1932 முதல் 1935 வரை சிறையிலிருந்தார். சிறையிலிருந்து விடுதலையானதும், 1935 முதல் 1938 வரை காசி வித்யாபீடத்தில் விரிவுரையாளராக பணியாற்றினார். மேலும் 1939 முதல் 1946 வரை உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 1942 ஆம் ஆண்டு வெள்ளையனே வெளியேறு இயக்கத்தில்  பங்கேற்றதன் காரணமாக, இவர் மீண்டும் 1942 முதல் 1944 வரை சிறையிலிருந்தார். 

## அரசியல்
1944ஆம் ஆண்டில் உத்தரப் பிரதேசத்தில் நாடாளுமன்றச் செயலாளராக நியமிக்கப்பட்டார். பின்னர் இந்திய தேசிய காங்கிரசிலிருந்து விலகி சமாஜ்வாதி கட்சியில் இணைந்தார். 1952 முதல் 1958 வரை, ரயில்வே தேர்வு வாரியத்தின் வடக்கு மண்டல தலைவராகவும், 1958 முதல் 1960 வரை ராஜஸ்தான் அரசுப் பணியாளர்கள் தேர்வு கழகத்தின் உறுப்பினராகவும் இருந்தார். 1961ஆம் ஆண்டு வரை சர்வோதயா இயக்கத்தில் தீவிரமாக இருந்த இவர், திசம்பர் 1971 முதல் ஆகத்து 1974 வரை காசி வித்யாபீடத்தின் துணைவேந்தராகப் பணியாற்றினார். ஆகத்து 1974 முதல் செப்டம்பர் 1976 வரை, காசியில் உள்ள காந்தி கல்வி நிறுவனத்தின் கெளரவப் பொருளாளராகவும், பேராசிரியராகவும் இருந்தார். 

## ஆளுநராக
மே 12, 1977 முதல் ஆகத்துட் 8, 1981 வரை ராஜஸ்தான் மாநிலத்தின் ஆளுநராக இருந்தார். இந்த காலகட்டத்தில், 1977 ஆம் ஆண்டு ஜூன் 22 ஆம் தேதி வரை மாநிலத்தில் குடியரசுத்தலைவர் ஆட்சி இருந்தார். 

## இறப்பு
திலகர் 25 திசம்பர் 1989 அன்று சாலை விபத்தில் இறந்தார்.

## மேற்கோள்கள்

பகுப்பு:1900 பிறப்புகள்
பகுப்பு:1989 இறப்புகள்
கிருஷ்ண தயாள் சர்மா

**கிருஷ்ண தயாள் சர்மா** (*K. D. Sharma*)(6 செப்டம்பர் 1931 - 15 ஏப்ரல் 2010) என்பவர் பாக்கித்தானுக்கான இந்தியத் தூதராக இருந்தவர் ஆவார். இவர் மொரிசியசு, தான்சானியா மற்றும் ஆத்திரேலியாவில் இந்திய உயர் ஆணையராகவும் பணியாற்றினார். 1985-89 வரை எசுபானியா, மாட்ரிட்டில் தூதுவராக இருந்தார்.

## வகித்தப் பதவிகள்

* 1970-1971 தலைவர், மேற்கு ஆசியா & வட ஆப்பிரிக்கா பிரிவு, வெளியுறவு அமைச்சகம்.
* செப்டம்பர் 1974 முதல் சூலை 1978 வரை  தான்சானியா, தாருசலாமின் உயர் ஆணையர். 
* 1982-சூலை 1985 பாக்கித்தானின் இசுலாமாபாத்தில் இந்திய உயர் ஆணையர்.
* சூலை 1985 மாட்ரிட் தூதர்.
* ஆகத்து 1971 முதல் ஆகத்து 1974 வரை மொரிசியசு உயர் ஆணையர்
* சூன் 1980 முதல் சூன் 1982 வரை ஆத்திரேலியாவின் கான்பெராவின் உயர் ஆணையர்

## மேற்கோள்கள்

பகுப்பு:2010 இறப்புகள்
பகுப்பு:1931 பிறப்புகள்
பகுப்பு:இந்தியத் தூதர்கள்
சுகதேவ் பிரசாத்து

**சுகதேவ் பிரசாத்து** (*Sukhdev Prasad*)(1921-1995) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இந்திய நாடாளுமன்றத்தின் மேல் சபையான மாநிலங்களவையில் உத்தரப்பிரதேசத்தைப் பிரதிநிதித்துவப்படுத்தும் இந்தியத் தேசிய காங்கிரசின் உறுப்பினராக 3 முறை இருந்துள்ளார். இவர் 1973 முதல் 1977 வரை மத்திய எஃகு மற்றும் சுரங்கத் துணை அமைச்சராகவும் இருந்துள்ளார். பிரசாத் 1988 முதல் 1990 வரை ராஜஸ்தான் மாநில ஆளுநராகவும் பணியாற்றியுள்ளார்.

## மேற்கோள்கள்

பகுப்பு:இந்திய அமைச்சர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1995 இறப்புகள்
பகுப்பு:1921 பிறப்புகள்
மிலாப் சந்த் ஜெயின்

**மிலாப் சந்த் ஜெயின்** (*Milap Chand Jain)*(21 ஜூலை 1929  -29 ஏப்ரல் 2015  ) என்பவர் தில்லி உயர் நீதிமன்றத்தின் முன்னாள் தலைமை நீதிபதி, இராஜஸ்தான் மாநில முன்னாள் ஆளுநர் மற்றும் இராஜஸ்தான் மாநில  லோக் ஆயுக்தாவின் முன்னாள் தலைவர் ஆவார்.

ஜெயின் 1929ஆம் ஆண்டு ராஜஸ்தான் மாநிலம் ஜோத்பூரில் பிறந்தார். இளங்கலை வணிகவியல் பட்டம் பெற்ற பிறகு  இளங்கலைச் சட்டப் பட்டம் பெற்ற இவர், 1978ல் ராஜஸ்தான் உயர் நீதிமன்ற நீதிபதியாக நியமிக்கப்பட்டார். பின்னர் இவர் தில்லி உயர் நீதிமன்றத்தின் தலைமை நீதிபதியாகப் பதவி உயர்வு பெற்றார்.

## ஜெயின் ஆணையம்
இராஜீவ் காந்தியின் படுகொலையில் தொடர்புடைய சந்தேகமாகக் கருதப்படும் உள்நாட்டு மற்றும் வெளிநாட்டு நபர்களை   விசாரணை செய்ய இந்திய அரசால் அமைக்கப்பட்ட ஜெயின் ஆணையத்தின் தலைவராகவும் இருந்துள்ளார். இவர் 1990ஆம் ஆண்டு குறுகிய கால ராஜஸ்தான் மாநில ஆளுநராகப் பதவி வகித்தார்.
## மறைவு
மிலாப் சந்த் ஜெயின் தமது 86வது அகவையில் உடல்நலக் குறைவால் ஜெய்ப்பூரில் காலமானார்.

## மேற்கோள்கள்

பகுப்பு:2015 இறப்புகள்
பகுப்பு:1929 பிறப்புகள்
பகுப்பு:தில்லி உயர் நீதிமன்ற நீதிபதிகள்
பகுப்பு:ஜோத்பூர் மாவட்ட நபர்கள்
பகுப்பு:ராஜீவ் காந்தி படுகொலை